روسیه, اوکراین بیلن اوروشده کنترول آستی گه آلگن منطقه لرده, روسیه وطنداشی بولیش نی خواهلیاتگن کیشی لر گه پاسپورت بیریش گه دوام ایتماقده.
جمهوررئیس ولادیمیر پوتین نینگ برچه اوکراین لیک لر گه روسیه وطنداشلیگی بیریلیشی نینگ قولایلشتیریلیشی بوییچه قرار نی امضاله شی آرتیدن اوکراین نینگ قولگه کیریتیلگن منطقه لرده روسیه تابعیتی اوچون مراجعه قیلگن کیشی لر گه پاسپورت بیریلماقده.
اوکراین نینگ ملیتوپول و خیرسون شهر لری ده 11- جون دن باشلب روسیه پاسپورتی ترقه تیله باشلندی.
روسیه مطبوعاتی گه کوره, زاپوریژیا منطقه سیده 70 مینگ دن آرتیق اوکراین لیک روسیه وطنداشلیگی اوچون مراجعه قیلگن.
پوتین, میلادی 2019- ییلده امضاله گن قرار بیلن اوکراین نینگ دونتسک و لوهانسک منطقه لریده یشیاتگن کیشی لرنینگ روسیه تابعیتی نی کسب ایتیش پروسه سی نی قولایلشتیرگن ایدی.
25- می کونی اوکراین نینگ خیرسون و ژاپوریژیا منطقه لریده یشیاتگن لر هم اوشبو پروسه گه کیریتیلگن ایدی.
پوتین 11- جولای کونی ایسه اوکراین نینگ برچه منطقه لریده یشیاتگن کیشی لرنینگ روسیه تابعیتی نی کسب ایتیشی نی قولایلشتیریلیشی بوییچه قرار نی امضاله گن ایدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
